CELEX: 62018TN0537
Language: sk
Date: 2018-09-13 00:00:00
Title: Vec T-537/18: Žaloba podaná 13. septembra 2018 – Vialto Consulting/Komisia

26.11.2018   
            
            
               SK
            
            
               Úradný vestník Európskej únie
            
            
               C 427/81
            
         
      Žaloba podaná 13. septembra 2018 – Vialto Consulting/Komisia
      (Vec T-537/18)
      (2018/C 427/108)
      Jazyk konania: gréčtina
      
         Účastníci konania
      
      
         Žalobkyňa: Vialto Consulting Kft. (Budapešť, Maďarsko) (v zastúpení: V. Christianos, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie Komisie, ktorým žalobkyňu vylúčila [z účasti na verejnom obstarávaní] na obdobie dvoch rokov a uverejnila informácie o tomto vylúčení na svojej internetovej stránke;
               
            
                  —
               
               
                  uložil Komisii povinnosť nahradiť škodu za majetkovú ujmu, ktorá vznikla žalobkyni z dôvodu jej vylúčenia na obdobie dvoch rokov a uverejnenia informácií o tomto vylúčení na internetovej stránke Komisie, ktorá sa odhaduje na 434 889,82 eur spolu s úrokmi od dátumu vyhlásenia rozsudku;
               
            
                  —
               
               
                  uložil Komisii povinnosť nahradiť škodu za nemajetkovú ujmu, ktorá vznikla žalobkyni z dôvodu jej vylúčenia na obdobie dvoch rokov a uverejnenia informácií o tomto vylúčení na internetovej stránke Komisie, ktorá sa odhaduje na 400 000 eur spolu s úrokmi od dátumu vyhlásenia rozsudku;
               
            
                  —
               
               
                  uložil Komisii povinnosť nahradiť všetky trovy konania vynaložené žalobkyňou.
               
            
         Dôvody a hlavné tvrdenia
      
      Na podporu žaloby podanej proti rozhodnutiu Európskej komisie Ares (2018) 3463041 z 29. júna 2018 žalobkyňa uvádza štyri žalobné dôvody.
      
                  1.
               
               
                  Prvý žalobný dôvod založený na porušení článku 7 ods. 1 nariadenia č. 2185/1996, keďže Európska komisia bezdôvodne tvrdí, že OLAF neprekročil svoje právomoci počas inšpekcie v priestoroch spoločnosti Vialto.
               
            
                  2.
               
               
                  Druhý žalobný dôvod založený na porušení článku 41 Charty základných práv týkajúcom sa práva na dobrú správu vecí verejných a na nedostatku odôvodnenia.
               
            
                  3.
               
               
                  Tretí žalobný dôvod založený na porušení zásady ochrany legitímnych očakávaní.
               
            
                  4.
               
               
                  Štvrtý žalobný dôvod založený na porušení zásady proporcionality a povinnosti uviesť dostatočné odôvodnenie, keďže po prvé Európska komisia vylúčila spoločnosť Vialto na obdobie dvoch rokov a po druhé uverejnila informácie o tomto vylúčení na svojej internetovej stránke.